  Майя Бывальцева 24 сюрс гектар мында аналтэм музъемъёсты уже берыктозы Удмуртиын 2021-тӥ ар пумозь. Со сярысь вераськон мынӥз интыысь аскивалтон ёзэсъёслэн кивалтӥсьёсынызы кенешонын. Сое элькунысь премьер-министр Виктор Савельев ортчытӥз. Ужанрадлыклэн ӵектосэзъя 2017-тӥ ар пумозь 4 сюрс 500 гектар музъемъёс уже берыктэмын луыны кулэ. Удмуртиысь гурт возёсъя но сиён-юонъя министерство бордын удыскуспо ужась группа кылдытэмын, со интыосын косэмъёсты быдэсъямез эскероз. 20-тӥ южтолэзьысен гурт возёсъя министерство но муниципал кылдытэтъёс куспын ужанрадлыкез быдэстонъя тупанкылъёсты юнматонэз кутскыны чакламын. Виктор Савельев со ужез 2017-тӥ арын куартолэзе йылпумъяны куриз. Тодэ вайытом, 2016-тӥ арын 1 сюрс 100 гектар мында аналтэм музъемъёсты уже берыктыны луиз. Тегъёс: Удмуртия гуртвозёс кивалтэт муниципалтӧрлыкъёс  